open-index/open-wikipedia-markdown huggingface dataset:
1849 m.

**1849** m. buvo nekeliamieji metai, prasidedantys pirmadienį pagal Grigaliaus kalendorių.

## Lietuvoje

### Gimtadieniai
* **[[Sausio 8]]** d. – Jonas Jašmantas, lietuvių visuomenės veikėjas (m. 1906 m.).
* **[[Vasario 7]]** d. – Antanas Karosas, Lietuvos vyskupas (m. 1947 m.).
* **[[Kovo 21]]** d. – Benediktas Tiškevičius Logoiskis, Lietuvos bajoras, didikas, Lelijos herbo grafas (m. 1939 m.).
* **[[Balandžio 20]]** d. – Mečislovas Davainis-Silvestraitis, poetas, publicistas, tautosakininkas, kultūrininkas, knygnešys. Palaidotas Rasų kapinėse (m. 1919 m.).
* **[[Lapkričio 10]]** d. – Martynas Šernius, vertėjas, spaustuvininkas, Mažosios Lietuvos visuomenės veikėjas (m. 1908 m.).

**Nedatuota**

* Antanas Radzinskis-Radžiūnas, Romos katalikų kunigas, Seinų kunigų seminarijos profesorius, Seinų dekanato dekanas (m. 1903 m.).
* Julijonas Šalkauskis, gydytojas, savivaldybininkas, Lietuvos politinis veikėjas (m. 1933 m.).
* Mykolas Mikalojus Oginskis, kunigaikštis, Lietuvos visuomenės veikėjas (m. 1902 m.).

### Mirtys
* **[[Spalio 30]]** d. – Tėvas Jurgis Ambrozijus (Ambraziejus) Pabrėža, kunigas, pranciškonas, gydytojas, botanikas, pirmasis Lietuvos floros tyrinėtojas, vienas iškiliausių XIX a. švietėjų (g. 1771 m.).
## Pasaulyje

### Gimtadieniai
* **[[Sausio 22]]** d. – Augustas Strindbergas, švedų rašytojas, dramaturgas (m. 1912 m.).
* **[[Vasario 5]]** d. – Augustas Palmas, darbininkas, Švedijos politinis veikėjas (m. 1922 m.).
* **[[Balandžio 14]]** d. – Sergejus Mosinas, rusas šaulių ginklų konstruktorius, generolas majoras (m. 1902 m.).
* **[[Rugsėjo 14]]** d. – Ivanas Petrovičius Pavlovas, rusų gydytojas, fiziologas. 1904 m. medicinos Nobelio premijos laureatas (m. 1936 m.).
### Mirtys
* **[[Birželio 15]]** d. – Džeimsas Noksas Polkas, 11-asis Jungtinių Amerikos Valstijų prezidentas, ėjęs pareigas nuo 1845 iki 1849 metų. Prieš tapdamas prezidentu, demokratas Džeimsas Polkas buvo JAV Atstovų rūmų pirmininkas (1835-1839) ir Tenesio valstijos gubernatorius (1839-1841) (g. 1795 m.).
* **[[Rugsėjo 25]]** d. – Johanas Štrausas Vyresnysis, austrų kompozitorius (g. 1804 m.).
* **[[Spalio 7]]** d. – Edgaras Alanas Po, amerikiečių poetas, novelių rašytojas, redaktorius ir literatūros kritikas. Jis laikomas Amerikos romantizmo judėjimo dalimi. Geriausiai žinomos jo mistiškos ir kraupios istorijos. Po yra laikomas detektyvinio žanro pradininku. Glaudžiai siejamas su mokslinės fantastikos žanru. Po buvo pirmasis garsus amerikiečių rašytojas, bandęs pragyventi iš rašymo, bet susidūręs su finansiniais sunkumais gyvenime ir darbe (g. 1809 m.).
* **[[Spalio 17]]** d. – Frederikas Šopenas, lenkų pianistas ir kompozitorius. Laikomas vienu garsiausių, įtakingiausių pianistų (g. 1810 m.).

**Nedatuota**

* Katsushika Hokusai, japonų dailininkas ir graveris, pirmasis sugalvojęs sąvoką *[[manga]]* ir pirmosios mangos autorius. Vienas garsiausių Hokusajo darbų yra paveikslų ciklas „36 Fudzijamos kalno vaizdai“ (g. 1760 m.).

## Nuorodos
1727 m.

**1727** m. buvo nekeliamieji metai, prasidedantys trečiadienį pagal Grigaliaus kalendorių.

## Lietuvoje

### Gimtadieniai

**Nedatuota**

* Stanislovas Antanas Tiškevičius Logoiskis, Lietuvos Didžiosios Kunigaikštystės bajoras, didikas, Lelijos herbo grafas, Abiejų Tautų Respublikos valstybės ir karinis veikėjas (m. 1801 m.).

### Mirtys

**Nedatuota**

* Kazimieras Marcijonas Oginskis, Lietuvos ir Abiejų Tautų Respublikos karinis ir politinis veikėjas (g. 1680 m.).
## Pasaulyje
### Įvykiai

**Nedatuoti**
* Rusijoje caru tampa Petras II (iki 1730);
* Škotijoje įvykdyta paskutinė mirties bausmė už raganavimą;
* išleistas anglų rašytojo Džonatano Svifto (*Jonathan Swift*) satyros romanas „Guliverio kelionės“.
### Gimtadieniai

**Nedatuoti**
* Thomas Gainsborough, britų tapytojas (m. 1788).
### Mirtys
* **[[Kovo 31]]** d. – Seras Izaokas Niutonas, anglų Fizikas, matematikas, astronomas, alchemikas, filosofas (g. 1643 m.).
* **[[Gegužės 17]]** d. – Jekaterina I, antroji Petro I žmona ir Rusijos imperatorė 1725 – 1727 m (g. 1684 m.).

## Nuorodos
Nacija

**Nacija** – tokia teritorinė etnosocialinė bendrija, kuri turi savo paties teritorinį suverenitetą ir administraciją.

Dažnai vietoje politinę prasmę turinčio termino *nacija* naudojamas terminas tauta, tačiau pastarasis turi platesnę prasmę, apimančią ir ne politines, o kultūrines reikšmes. Pvz., Lietuvos *nacija*, bet lietuvių tauta (ar tautybė). Dar nacija žinoma kaip žmonių bendrija, susidariusi istorijos, kultūros, kalbos, teritorijos ir ekonominio gyvenimo bendrumo pagrindu.

Nacija laikytinos tos teritorinės etnosocialinės bendrijos, kurios siekia turėti savo valstybę gyvenamoje arba etninėje teritorijoje, jeigu siekimą palaiko dauguma tos bendrijos narių.

## Taip pat skaitykite
* Etnosas
* Tarybinė liaudis
Airijos sala

**Airija** (, ) – trečia pagal dydį Europos sala, priklausanti Britų salų salynui. Sala politiškai padalinta į Airijos Respubliką, užimančią 5/6 salos ploto (pietinė, rytinė, vakarinė ir šiaurės vakarų dalis) ir Šiaurės Airiją, priklausančią Jungtinei Karalystei salos šiaurės rytuose.

Saloje gyvena apie 5,7 mln. žmonių, 4 milijonai Airijos Respublikoje ir 1,7 mln. Šiaurės Airijoje.

## Geografija

Rytuose Airijos salą nuo Didžiosios Britanijos skiria Airijos jūra, Šv. Jurgio sąsiauris ir Šiaurės sąsiauris. Ir vakarų skalauja Atlanto vandenynas.

Pakrantės kalnų žiedas supa centrinę lygumą. Aukščiausias taškas yra Karauntuhilas (*Corrán Tuathail*; 1041 m). Per vidurį salą kerta Šanono () upė (ilgis – 259 km). Dėl salai būdingos žalumos, švelnaus klimato ir dažno, bet silpno lietaus sala kartais vadinama „Smaragdine sala“.

Airija susideda iš keturių istorinių provincijų: Konachtas (air. *Cúige Connacht*), Lensteris (air. *Cúige Laighean*), Mansteris (air. *Cúige Mhumhan*) ir Alsteris (air. *Cúige Uladh*). Airijos respublikoje provincijos dalinamos į 32 grafystes. Šešios Alsterio grafystės priklauso Jungtinei Karalystei nuo Airijos padalinimo 1922 m. laikų. Grafysčių ribos nuo to laiko keitėsi, nors Airijos respublikoje išliko mažai pasikeitusios.

## Politika

Politiškai Airija yra padalinta į:

* Airijos Respubliką, su sostine Dublinu. Ši valstybė dažniausiai vadinama paprasčiausiai „Airija“.
* Šiaurės Airiją, kartais vadinamą Alsteriu (nors istorinė Alsterio provincija apėmė Donegalo (air. *Contae Dhún na nGall), Kavano (air. Contae Chabháin) ir Monegano (air. Contae Mhuineacháin) grafystes, kurios dabar priklauso Airijos Respublikai. Šiaurės Airija yra Jungtinės Karalystės dalis.

Prieš salos padalinimą [[1920]] m. Airijos aktu, sala ilgus šimtmečius buvo valdoma kaip vientisas politinis vienetas – Airijos karalystė arba Jungtinės Didžiosios Britanijos ir Airijos karalystės dalis. Prieš patenkant į Anglijos valdžią Viduramžiais Airijoje egzistavo vietinės karalystės, kurios buvo suvienytos į vieną valstybę.

Kai kuriose srityse sala nėra dalinama politiniu principu, pvz., sporte. Pagrindinės religinės konfesijos – katalikai, Airijos bažnyčia ir presbiterionai taip pat turi vieningas organizacijas visoje saloje. Vieningas organizacijas visoje saloje turi ir kai kurios profesinės sąjungos, nors dalis Šiaurės Airijos profsąjungų priklauso Jungtinės Karalystės profesinių sąjungų kongresui (*Trades Union Congress''). Salą taip pat vienija ir daugelis kultūrinių bruožų, pvz., airių tadicinė muzika yra ta pati abiejose pusėse.

## Šaltiniai
Infekcinė liga

**Infekcinės ligos**, *užkrečiamosios ligos* – ligos, kuriomis užsikrečiama tiesiogiai nuo kitų organizmų (sergančių arba ligos nešiotojų), kartais – nuo užkrėstų daiktų arba išskyrų. Užsikrečiama nuo tos pačios rūšies atstovų, nors yra daug ligų, kuriomis serga kelios rūšys. Pvz., maru galima užsikrėsti nuo žiurkių, tuliaremija – nuo pelių ir pan.

Žmonių ir kitų gyvūnų infekcinės ligos skirstomos pagal sukėlėjus:
* prioninės ligos – sukeliamos patogeninių baltymų prionų.
* virusinės ligos – sukeliamos virusų. Nuo jų apsisaugojama skiepais. 
* bakterinės ligos – sukeliamos bakterijų, dažniausiai gydomos antibiotikais
* grybelinės ligos – sukeliamos grybelių, gydomos priešgrybeliniais preparatais
* pirmuoninės ligos – sukeliamos pirmuonių.
* parazitinės ligos – sukeliamos gyvūnų parazitų. Gydomos antiparazitiniais preparatais, higienos priemonėmis.
** kirmėlinės ligos – sukeliamos parazitinių kirmėlių ir jų lervų (pvz., trichineliozė, echinokokozė ir kt.)
** nariuotakojų sukeliamos ligos – Jas sukelia kai kurie parazitiniai vabzdžiai ar erkės. Pvz., pedikuliozė (sukelia utėlės), niežai (sukelia niežinė erkė) ir pan.

Su infekcinėmis ligomis dažnai siejami apsinuodijimai toksinais.

### Infekcinių žmonių ligų (antroponozių) sąrašas
* AIDS;
* geltonasis drugys – virusinė liga, kurią perneša daugiausia uodai;
* maliarija – virusinė liga (4 atmainos, priklausomai nuo sukėlėjo rūšies). Platina uodai;
* dizenterija;
* ebola;
* Laimo liga;
* ispaniškasis gripas;
* paukščių gripas;
* maras;
* rotavirusinė infekcija;
* raupai;
* Nilo karštinė;
* hepatoceliulinė gelta;
* herpesas;
* SARS;
* salmoneliozė;
* sifilis;
* sloga;
* gripas;
* stabligė;
* tuberkuliozė;
* virusas H5N1;
* virusinis hepatitas;
* angina;
* legioneliozė;
* ir kt.
BSD

**BSD** (iš ) – grupė operacinių sistemų, sukurtų Berklio universiteto tobulintos UNIX versijos, o vėliau – naujai sukurtos versijos pagrindu. Neretai priešpriešinamos System-V (*ATT*) tipo UNIX sistemoms.

Šiuo metu plačiausiai naudojamos *BSD* tipo operacinės sistemos yra kilusios iš 386BSD:
* FreeBSD
* DragonFly BSD
* Mac OS X
* NetBSD
* OpenBSD

*BSD* tipo sistemoms priskiriamos ir kai kurios kitos, sukurtos komerciškai, bet turinčios komandas, failų ir spausdinimo sistemas, panašias į tradicinių *BSD* sistemų:
* BSD/OS
* Digital UNIX
* NeXT Step
* QNX
* Tru64
* Ultrix

Tam tikrą istorinę reikšmę gali turėti dar ir šios, nenaudojamos sistemos:
* 1BSD
* 2BSD
* 3BSD
* 4BSD
* 4.3BSD
* 4.3 BSD Net
* 4.4BSD Lite
* 386BSD

## Nuorodos
* BSD.org 
* UNIX History 
* Tribug.org
Bosinė gitara

**Bosinė gitara** – styginis muzikos instrumentas.

## Istorija
Bosinės gitaros „tėvu“ laikomas kontrabosas – akustinis, didelis, vertikaliai laikomas muzikos instrumentas.

Pirmosios elektrinės bosinės gitaros pasirodė XX a. ketvirtajame dešimtmetyje. Pirmąjį bosą, skirtą plačiajai auditorijai, „Fender Precision Bass“, 1951 metais pagamino Leo Fenderis, žymus gitarų meistras ir kūrėjas. Jis patraukė muzikantų dėmesį, nes buvo mažesnis už kontrabosą (patogiau vežiotis, leido muzikantui judėti scenoje), buvo jungiamas į stiprintuvą (kontraboso garsas priklausė tik nuo jo akustinių savybių), bei grifo suskirstymu į skirsnius (būdavo tikslesnė nata). 1954 metais buvo truputį pakeista jo forma ir suapvalinti kampai, o 1957 garso ėmiklis padalintas į dvi dalis – viena jų skirta dviem viršutinėms stygoms, kita dviem apatinėms. Tais pačiais metais šis bosas jau visiškai įgavo tokią formą, kokią ir dabar įpratę matyti muzikantai ir klausytojai.

1960 metais pasirodė kita, tačiau panaši į pirmąją, bosinė gitara – „Fender Jazz Bass“. Šis modelis tapo viso pasaulio bosistų numylėtiniu.

Po kiek laiko Fenderio išradimu susidomėjo ir kiti gitarų gamintojai, prasidėjo masinė jų gamyba.

## Bosinių gitarų tipai
Bosinės gitaros gali būti skirstomos į tipus pagal daugelį kriterijų.

* Korpusas:
** Korpuso forma – šiuo metu gaminamos labai skirtingų formų bosinės gitaros. Forma lemia ne tik instrumento išvaizdą, bet ir grojimo patogumą.
** Korpuso tipas – bosinės gitaros (kaip ir klasikinės gitaros) būna akustinės, pusiau akustinės ir elektrinės. Akustinės bosinės gitaros garsas sustiprinamas rezonansinėje dėžėje, elektrinės bosinės gitaros garsas ėmiklių pagalba yra paverčiamas elektros signalais ir sustiprinamas stiprintuvu, pusiau akustinė bosinė gitara turi ir akustinės, ir elektrinės bosinės gitaros savybių.
* Stygos:
** Skaičius – dažniausiai sutinkami klasikiniai keturstygiai bosai, tačiau pastaruoju metu populiarėja ir penkiastygiai ar šešiastygiai. Gaminami ir daugiau stygų turintys instrumentai.
** Ilgis – stygos ilgiu laikomas atstumas nuo tilto iki kaklelio (kitaip sakant, visa virpamoji stygos dalis). Standartinis ilgis yra 34 coliai (864 mm), tačiau labai dažnai būna ilgesnių arba trumpesnių variantų.
** Derinimas – bosinės gitaros dažniausiai derinamos tarpais po 5 pustonius:
*** Keturstygio – stygos derinamos E A D G (skaičiuojant nuo viršutinės) natomis
*** Penkiastygio – dažniausiai B E A D G, kartais E A D G C
*** Šešiastygio – B E A D G C, kartais B E A D G B, retai F# B E A D G
*** Oktavinis bosas derinamas kaip ir paprastas, tačiau oktava aukščiau
*** Stygos gali būti grupuojamos. Tokiu atveju stygos iš vienos grupės derinamos oktavos skirtumu
*** Pasitaiko ir kitokių, nestandartinių, derinimų, kurie naudojami rečiau
* Skirsniai – grifas gali būti sudalintas į skirsnius, arba ne. Nuo to priklauso garso skambesys bei grojimo technika.
Bolcanas

**Bolcanas**, arba **Bocenas** (, , lad. *Bulsan/Balsan*, /*Pons Drusi*) – Italijos miestas Alpėse, netoli Austrijos sienos. Apie 100 000 gyventojų (73 % italų, 26 % vokiečių, 1 % ladinų), Trentino-Pietų Tirolio regiono sostinė. Miestas yra vyskupystės centras, turi savo universitetą.

## Miestai partneriai
*  Šopronas, Vengrija
*  La Pasas, Bolivija
*  Kazatinas, Ukraina
Oras

: *Šis straipsnis apie atmosferos dujų mišinį. Apie orus skaitykite [[orai|čia]]*
**Oras** – dujų mišinys, sudarantis Žemės atmosferą. Oro litro masė, jei temperatūra 0 °C, o slėgis 760 mm Hg (atmosferos slėgis jūros lygyje), yra 1,293 g. Sudėtis: 78,3 % azoto, 20,9 % deguonies, 0,03 % anglies dioksido, 0,94 % argono, taip pat nedideli kiekiai vandenilio, helio, neono ir kitų dujų. Šių dujų santykis ore iki 80 km aukščio yra toks pat bet kurioje pasaulio dalyje. Ore taip pat yra vandens garų, dulkių ir dujinių teršalų, kurių kiekis priklauso nuo vietovės. Kai oras atšaldomas iki -200 °C (-328 °F), daugelis dujų kondensuojasi, sudarydamos mėlyną skystį, vadinamą skystuoju oru.

Suspaustas oras naudojamas negiliuose vandenyse nardančių narų, taip pat pneumatiniuose prietaisuose.

## Oras medicinoje
Kraujotakos ir kvėpavimo sistemoms oras yra labai svarbus. Juo palaikomas organizmo gyvybingumas ir netgi stiprinamas jo funkcionavimas (gydymas vadinamas aeroterapija).

## Nuorodos
Anglies dioksidas

**Anglies dioksidas** (pasenęs pavadinimas „angliarūgštės dujos“, neteisingas pavadinimas *angliarūgštė*) – atmosferos dujos, susidedančios iš vieno anglies ir dviejų deguonies atomų. Atmosferoje jos sudaro apie 0,04% bendro tūrio (423 ppm).

## Cheminės savybės

Anglies dioksidas tirpdamas vandenyje sudaro pusiausvyrą su anglies rūgštimi:
: \mathrm{\ CO_2(d.) + H_2O(s.) \ \rightleftharpoons \ H_2CO_3(aq)}

Augalai fotosintezės metu iš anglies dioksido gaminasi angliavandenius.
Šios reakcijos metu išsiskiria šalutinis produktas – deguonis.

Fotosintezės lygtis:
6CO2 + 6H2O --> C6H12O6 + 6O2

Reaguoja su įkaitusia anglimi:
: \mathrm{\ C(k.) + CO_2(d.) \ \longrightarrow \ 2CO(d.)}

## Biologinis vaidmuo
Anglies dioksidas yra gautinis produktas organizmuose, kurie gauna energiją skaidydami cukrus, riebalus ir aminorūgštis procese, žinomame kaip ląstelinis kvėpavimas. Jis vyksta visuose augaluose, gyvūnuose, daugelyje grybų ir kai kuriose bakterijose. Aukštesniuosiuose gyvūnuose anglies dioksidas keliauja kraujyje iš kūno audinių į plaučius, kur yra iškvėpiamas. Augaluose, naudojant fotosintezę, anglies dioksidas yra gaunamas iš atmosferos.

### Fotosintezė ir anglies fiksacija

Anglies fiksacija yra anglies pašalinimas iš anglies dioksido, kuris gaunamas iš oro, jo įtraukimas į kietus junginius. Augalai, dumbliai ir daugelis bakterijų rūšių (cianobakterijos) fiksuoja anglį ir susikuria savo maistines medžiagas fotosintezės dėka. Fotosintezė naudoja anglies dioksidą ir vandenį, kad būtų pagamintas vanduo ir cukrūs, bei kiti organiniai junginiai, atpalaiduojant deguonį kaip pašalinį produktą.

RuBisCO yra fermentas, kuris dalyvauja pirmajame anglies fiksacijos žingsnyje. Tai yra labiausiai paplitęs fermentas Žemėje.
### Toksiškumas

Anglies dioksido kiekis šviežiame ore (vidurkis tarp jūros lygio ir 10 kPa lygio, pvz., apie 30 km aukštis) keičiasi apie 0,036 % (360 ppm) ir 0,039 % (390 ppm) priklausomai nuo vietos.

## Šaltiniai
David Ricardo

**Davidas Rikardas** (**David Ricardo**, 1772 m. balandžio 18 d. Londonas – 1823 m. rugsėjo 11 d. Glosteršyras) – britų politinis ekonomistas, kuriam priskiriamas ekonomikos susisteminimas, buvo vienas įtakingiausių klasikinės ekonomikos atstovų. Taip pat jis buvo sėkmingas verslininkas, finansininkas ir spekuliantas, stebinęs didele sėkme.

## Veikla
1817 m. išleido „Politinės ekonomijos ir apmokestinimo principus”, joje D. Rikardas darbinės vertės teoriją vystė toliau ir pritaikė šiuolaikinei ekonomikai. Jis pripažino, kad darbas visada nulemia vertę. Tačiau, paskirstymą paskelbęs svarbiausiu tyrimo objektu, gamybos dėsnius skelbė esančius natūralius ir amžinus, o paskirstymo dėsnius – visuomeninius ir istorinius. Pagrindinė problema, kurią bandė išspręsti D. Rikardas – tai nekintančio vertės mato nustatymas.
Eršketinės

**Eršketinės** (*Acipenseridae*) – eršketžuvių šeima. Išilgai kūno eina 5 eilės kaulinių rombo formos plokštelių: 2 šoninės, 2 pilvinės ir 1  nugarinė. Šnipo apačioje yra 4 ūseliai.

Gyvena Šiaurės Amerikos, Europos ir Azijos upėse. Didžiąją dalį gyvenimo praleidžia jūrose, tačiau reguliariai grįžta į didžiąsias upes, kai kurios rūšys pavasarį išleisti ikrus, kai kurios vėliau dėl ne iki galo aiškių priežasčių. Tik kelios rūšys gyvena išimtinai gėluose vandenyse. Neaptinkamos tropikuose ir Pietiniame pusrutulyje.

Šeimoje 4 gentys ir 28 rūšys.
## Sistematika
*Pošeimis. *Acipenserinae*  
**Eršketai (*Acipenser*): Lietuvoje – 2 rūšys:
***Sturys, arba atlantinis eršketas (*Acipenser sturio*). Paplitęs Baltijos jūroje. Nerštui migruoja į Nemuno žemupį. Rūšis įrašyta į Lietuvos raudonąją knygą.
***Sterlė (*Acipenser ruthenus*). Lietuvoje labai reta introdukuota žuvis.
**Didieji eršketai (*Huso*):
***Didysis eršketas, arba beluga (*Huso huso*)
***Daūrinis eršketas, arba kaluga (*Huso dauricus*) 
*Pošeimis. *Scaphirhynchinae* 
**Azijiniai plokščiašnipiai (*Pseudoscaphirhynchus*):
***Amudarjos didysis plokščiašnipis (*Pseudoscaphirhynchus kaufmanni*)
**Amerikiniai plokščiašnipiai (*Scaphirhynchus*)
Parengiamoji doroklė

**Parengiamoji doroklė** () – kompiuterio programa, įvestyje atpažįstanti tam tikras komandas, ir išvedanti jų rezultatus, įterptus komandos vietoje.

Labiausiai tai paplitę tarp programavimo įrankių. Pavyzdžiui, C kompiliatoriaus įprastam veikimui būtinas preprocesorius. Modernios kalbos parengiamosios doroklės dažniausiai nenaudoja.

## C parengiamoji doroklė
Jis atpažįsta komandas, reikalingiausias programų rašyme.
* Gali „įterpti“ (include) kitą failą.
* Gali nustatyti tam tikrus savo erdvės kintamuosius arba gauti jų reikšmes
* Minimalūs sąlygos sakiniai
* Galimas darbas su makrosais

Failo įdėjimas:

  #include 
  #include „failas“

Pirmuoju atveju failo pirmiausiai ieškoma kompiliatoriui žinomame sisteminiame kataloge, antruoju – einamajame aplanke.

Reikšmių nustatymas:

  #define HAVE_FOOBAR 1
  #ifdef HAVE_FOOBAR
    ...
  #endif

Makrosai:

  #define ODDP(x)           ((x)%2==1)

  .. if (ODDP(3)) { ...

## Galingesnės parengiamosios doroklės

* M4
* autogen
* WML
Monitorius (OS)

**Operacinių sistemų monitorius** – specialios paskirties operacinė sistema, skirta bendrai kompiuterio kontrolei ir kitų operacinių sistemų valdymui. Sukuria virtualizuotą mašiną kiekvienai vykdomai OS, tačiau nesuteikia įprastinių OS funkcijų programoms.

OS monitoriai naudojami Mainframe tipo kompiuteriuose, serveriuose, superkompiuteriuose, kartais – ir asmeniniuose kompiuteriuose, kai reikia naudoti kelias operacines sistemas vienu metu arba vykdyti griežtą vartotojų teisių bei naudojamų resursų kontrolę.

Daugeliu savybių OS monitoriai artimi virtualioms mašinoms bei emuliatoriams, tačiau, skirtingai nuo jų, nesukuria dirbtinės (virtualios) aplinkos, o tik skirsto kompiuterio (ir procesoriaus) resursus, kitaip tariant, monitoriaus sukuriamos mašinos yra tik iš dalies virtualios.

Kai kurios operacinės (z/OS, Linux) sistemos gali turėti monitorių savybes savo branduolyje, leisdamos vykdyti kelias savo pačių kopijas viename kompiuteryje, neretai naudojamos ir specializuotos monitorių programos, padalinančios kompiuterio resursus kelioms skirtingoms operacinėms sistemoms, pvz., VMware.
Emuliatorius

**Emuliatorius** – įtaisas arba programa, imituojanti (emuliuojanti) kito įtaiso arba programos darbą. Tuo atveju, kai kalbama apie įvairių reiškinių ar realaus pasaulio procesų atkartojimą, dažniau naudojamas terminas simuliatorius.

Dažniausiai naudojami programiniai emuliatoriai, imituojantys tam tikrų operacinių sistemų (pvz., DOS emuliatorius DOSBox) arba kompiuterių (pvz., Macintosh emuliatorius PearPC) darbą, tačiau taip galima emuliuoti praktiškai bet kokias sistemas.

Būna ir aparatinių emuliatorių, pvz., Transmeta firmos Crusoe procesoriai, emuliuojantys Pentium tipo procesorius ar PC kompiuterius emuliuojantys įrenginiai, skirti Macintosh, Sparc ir panašiems kompiuteriams.

## Šaltiniai
Hesenas

**Hesenas** () – viena iš Vokietijos federalinių žemių. Jos plotas 21 114 km²; gyvena apie 6 milijonai žmonių. Hesenas yra vienas iš pagrindinių Vokietijos ekonominių centrų. Frankfurte prie Maino įsikūrę apie 400 bankų, vertybinių popierių birža, vienas iš pagrindinių oro transporto mazgų – Frankfurto Tarptautinis oro uostas. Loršo abatija, Vilhelmshėhės parkas ir Meselio fosilijų radimvietė įtraukti į UNESCO Pasaulio paveldo sąrašą.

## Istorija

Dabartinė Heseno žemė dalinai sutampa su istoriniu Reino Frankonijos regionu, kuris savo ruožtu yra vakarinė Didžiosios Frankonijos dalis.

## Didžiausi miestai
* Frankfurtas prie Maino
* Vysbadenas
* Kaselis
* Darmštatas
* Ofenbachas prie Maino

## Galerija

Vaizdas:Bergpark wilhelmshoehe talblick ds 05 2006.jpg|Vilhelmshėhės parkas
Vaizdas:Skyline_Frankfurt_am_Main.jpg|Frankfurto prie Maino dangoraižiai
Vaizdas:Altes Rathaus Fulda 2.jpg|Senoji Fuldos rotušė
Vaizdas:Wiesbaden-biebrich-schloss.jpg|Vysbadeno Biebrich rūmai
Vaizdas:Offenbach_am_main_von_oben.jpg|Ofenbachas prie Maino


## Išnašos

## Nuorodos

* Oficialus žemės puslapis
I386

**i386**, **386** arba **80386** – Intel mikroprocesorius, priklausantis trečiajai x86 procesorių šeimai ir pirmasis 32 bitų architektūros. Pristatytas 1985 m. Pirmoji versija turėjo 275 000 tranzistorių.

Pirmasis asmeninis kompiuteris su 80386 procesoriumi buvo Compaq. Naudotas daugelyje kompiuterių nuo 1986 iki 1994 m. Šiuo metu daugiausiai naudojamas valdikliuose.

## Šaltiniai
Programavimas poromis

**Programavimas poromis** – metodika, kuria remiasi ribinis (ekstremalus) programavimas. Ji paremta tuo, kad rašant programos kodą, prie vieno kompiuterio (vienas ekranas, viena klaviatūra) sėdi du patyrę programuotojai; kodą vienu metu rašyti gali tik vienas. Programuotojai dalinasi idėjomis ir mintimis, kaip kodą parašyti geriau.

Taip pat naudojama naujiems programuotojams supažindinti su projektu.
Trumpiausio kelio problema

**Trumpiausio kelio problema** – grafų teorijos problema, bendru atveju formuluojama kaip radimas tokio kelio tarp dviejų svorinio grafo viršūnių, kad jo briaunų svorių suma būtų mažiausia įmanoma.

## Nesvorinis grafas
Nesvoriniame grafe galima naudoti paiešką į plotį.

## Svorinis grafas
Svarbiausi kelio radimo algoritmai:
* Dijkstros algoritmas naudojamas rasti kelią tarp dviejų viršūnių tokiuose grafuose, kur kiekvienos briaunos svoris ne mažesnis už 0. Algoritmu galima suskaičiuoti ir trumpiausius kelius nuo pradinės viršūnės *s* iki bet kurios kitos viršūnės.
* Floydo algoritmas (ar Floido-Varšalo algoritmas), randantis trumpiausius kelius tarp kiekvienos viršūnių poros.
* Belmano-Fordo algoritmas, randantis kelius ir tuose grafuose, kur briaunos svoris gali būti neigiamas.
* A* algoritmas – euristinis algoritmas keliui tarp dviejų viršūnių rasti.
Praktikoje naudojamos įvairios jų modifikacijos.

## Šaltiniai
Scheme

**Scheme** – Lisp šeimos programavimo kalba (dialektas). Sukurta Guy L. Steele ir Gerald Jay Sussman apie 1970 metus. Naudojama mokyti programavimo, dirbtinio intelekto tyrimams, bei kitiems moksliniams projektams.

## Skirtumai nuo kitų Lisp dialektų
* Funkcijos dalinasi ta pačia vardų sritimi, kaip ir įprasti kintamieji. Pavyzdžiui, Common Lisp reikalauja naudoti #' prieš funkcijos vardą, norint gauti jos reikšmę; Scheme to nereikia.
* Pilnas skaitinių tipų rinkinys: neriboto tikslumo sveikieji skaičiai, trupmenos, slankaus kablelio skaičiai, kompleksiniai skaičiai.
* Minimali funkcijų biblioteka.
* Leksinis apgaubimas.
* Privalomas uodeginės rekursijos (tail recursion) palaikymas.
* Privaloma funkcijos call - with - current - continuaton palaikymas; tai labai galingas įrankis.

## Standartai

Scheme kalba standartizuota RnRS dokumentais. Šiuo metu naujausias ruošiamas yra R7RS, o dauguma įgyvendinimų remiasi R4RS arba R5RS. Kiekvienas standartas numato sintaksę, sistemines funkcijas, duomenų tipus, bei rekomenduotinas bibliotekos funkcijas.

## Pavyzdys

```scheme
(define square
  (lambda (x)
    (expt x 2))

(display (map square '(1 2 3 4)))
```


Atspausdintų:
  (1 4 9 16)

## Programiniai įgyvendinimai
* Chicken
* Guile
* JScheme 
* Kawa
* MIT Scheme yra vienas iš oficialiausių bei didžiausių įgyvendinimų,
* MzScheme  ir aplinka DrScheme

## Plačiau
* R5RS standartas
Anilingas

**Anilingas** ( – išangė + *lingo* – laižau) – tai seksualinė praktika, kuomet liežuviu ar lūpomis yra stimuliuojama partnerio išangė, siekiant lytinio susijaudinimo. Tai gali būti priskiriama tiek oraliniam, tiek ir analiniam seksui. Vienoms poroms tai yra labiau priimtina praktika, kitoms – ne. Anilingo metu orgazmas pasitaiko labai retai.

Naudojant anilingą, itin svarbu laikytis atitinkamos lytinės higienos (prausti lytinius organus, tarpvietę, išangę), kadangi partneris, laižantis ar bučiuojantis išangę, gali užsikrėsti lytiniu keliu plintančiomis ligomis, taip pat gali turėti kenksmingų kontaktų su žarnyno parazitais ir išmatomis. Dažniausiai pasitaikančios infekcijos – giardiazė ir hepatitas A, kartais galima nesunki diarėja.

## Šaltiniai
GNU Hurd

**GNU Hurd** – operacinės sistemos mikrobranduolys (mikrokernelis). Turėjo būti originali GNU sistema, tačiau jos nespėjus pabaigti, pasirodė Linux. Vėlavimas buvo aiškinamas tuo, kad visos GNU Hurd dalys veikia nepriklausomai, todėl labai sudėtinga jas testuoti.

Šiuo metu GNU Hurd yra veikianti, tačiau nestabili ir neišbaigta operacinė sistema.

## Savybės
Sistemos dalys nesudaro vieno monolito (kaip kad Linux), tačiau yra atskiros programos, veikiančios atskirai, ir teikiančios vartotojui paslaugas sąveikaudamos tarpusavyje. Pavyzdžiui, programų paleidimui arba sistemos vartotojų autentifikacijai yra atskiros tarnybos. Šios tarnybos bendrauja keisdamosi žinutėmis, tad gali veikti skirtingose sistemos dalyse (tai naudinga klasteriuose).

Taip pat leidžiama kiekvienam vartotojui naudoti vartiklius (translators), kurie įgalina failų sistemos dalis matyti kitaip. Pavyzdžiui, galima naudoti FTP vartiklį, kuris leidžia FTP protokolu naudotis kaip vietine failų sistema. Analogišku būdų įgyvendinamos ir kitos failų sistemos.

## Nuorodos
* GNU Hurd
* Mach mikrokernelis
* Debian GNU/Hurd
Paieška į gylį

**Paieška į gylį** ( ar *DFS*) – paieškos grafe arba grafo apėjimo būdas, kai  pasirinkus pradinę viršūnę einama grafo briaunomis kiek įmanoma giliau, renkantis vis naują viršūnę; kai paskutinė aplankyta viršūnė naujos (dar neaplankytos) kaimynės nebeturi, tada grįžtama iki artimiausios neaplankytos briaunos ir vėl ieškoma kuo giliau tol, kol bus rastas ieškomas tikslas arba kol bus aplankytos visos grafo viršūnės ir briaunos. Šis būdas priešpastatomas paieškai į plotį, kur esant viršūnėje *X* pirmiausia aplankomos visos viršūnei *X* gretimos (sujungtos su *X* briauna) viršūnės, po to viršūnės, gretimos pastarosioms, ir t. t. Algoritmas žinomas jau nuo 19 amžiaus, kuomet jis buvo naudojamas rasti keliui iš labirinto.

## Algoritmas
  Kiekvienai neaplankytai viršūnei I,
  esančiai grafe G:
     Lankyk(I)

  Lankyk(I):
    Pažymime kad viršūnė I aplankyta
    Kiekvienai neaplankytai viršūnei J,
    į kurią yra briauna iš
    einamosios viršūnės I:
      Lankyk(J)

Algoritmo pritaikymas:
* norint nustatyti ar grafas jungus, jis bus jungus tuomet jei Lankyk(viršūnė) išoriniame cikle bus iškviestas tik vieną kartą, galima Lankyk iškviesti su bet kuria viršūne ir vėliau patikrinti, ar aplankytos visos viršūnės.
* norint nustayti trumpiausią kelią nesvoriniame grafe nuo duotosios viršūnės t iki visų grafo viršūnių. Tuomet Lankyk(I) procedūrą reikėtų šiek tiek praplėsti:
```
Lankyk(I):
    Pažymime, kad viršūnė I aplankyta
    Kiekvienai neaplankytai viršūnei J, į kurią
    yra briauna iš einamosios viršūnės, I:
      Pažymime nuotolis(J) = nuotolis(I) + 1
      Lankyk(J)
```

Šią procedūrą reikėtų iškviesti, jai kaip argumentą pateikiant duotąją viršūnę, ir prieš tai pažymėjus: nuotolis(t) = 0, ty. nuotolis nuo pradinės viršūnės iki jos pačios lygus nuliui.
* Stipriai susietų komponentų paieškoje (*Strongly connected components*)

Algoritmo sudėtingumas: kadangi kiekviena viršūnė aplankoma tik kartą, grafui saugoti naudojant „Adjacency list“ (gretimų viršūnių sarašą) galima pasiekti O(|V|+|E|), kur |V| – viršūnių skaičius, |E| briaunų skaičius (tarkime t_j yra j-ai viršūnei gretimų viršūnių skaičius, tuomet kiekvieną kartą iškvietus Lankyk(i), kuri bus iškviesta ne daugiau kaip |V| kartų, bus atliekama t_i operacijų, todėl bendras neaplankytų gretimų viršūnių tikrinimo laikas \sum_{j=1}^n {O(t_j)} =O(|E|). Tuomet bendras vykdymo laikas O(|V|+|E|)), t. y. gauname tiesinį vykdymo laiką.

## Šaltiniai
Uodeginė rekursija

**Uodeginė rekursija** () – rekursijos atvejis, kai rekursiją galima pakeisti ciklu (kompiliatorius gali optimizuoti į steko nenaudojančius veiksmus). Uodeginė rekursija kai kuriose programavimo kalbose (pavyzdžiui, Scheme) yra būtinas reikalavimas realizacijai. C kompliatoriai dažnai taip pat sugeba tai atlikti, tačiau būtinas optimizacijos įjungimas.

## Principas
Paprastai kviečiant funkciją, steke saugomas grįžimo adresas. Tačiau jeigu kreipinys į funkciją yra paskutinis veiksmas funkcijoje, ir funkcijos į kurią kreipiamasi argumentų dydis yra toks pats kaip funkcijos, iš kurios kreipiamasi, tuomet galima steke palikti anksčiau buvusią grįžimo funkciją, o dabartinės neįrašyti, taigi po kreipimosi, bus iš karto grįžtama į aukštesnę funkciją.

## Pavyzdys

Pavyzdžiai pateikti C kalba. Pirmoji funkcija, naudojanti paprastą rekursiją:


```c
int factorial(int n) {
    if (n == 0) {
      return 1;
    } else {
      return n * factorial(n-1);
    }
  }
```
  

Anksčiau pateikta funkcija nėra optimizuojama, kadangi paskutinis sakinys programoje yra ne kreipinys į funkciją, o daugybos veiksmas. Kompiliatorius nėra pakankamai gudrus, kad tai suprastų. Tačiau galima funkciją perrašyti taip:


```c
int factorial(int n, int m) {
    if (n == 0) {
      return m;
    } else {
      return factorial(n-1, n*m);
    }
  }
```
  

Tiesa, visus factorial(N) kreipinius reikia pakeisti į factorial(N, 1), arba naująją funkciją factorial apgaubti kita funkcija, kuri tai darytų automatiškai. Antrojo tipo funkcijos paskutinis sakinys yra kreipinys į funkciją su tokiais pačiais argumentais, tad steko vieta gali būti atlaisvinta prieš kreipinį.

Funkcijų perrašymas į šią formą kartais yra sudėtingas, tačiau dažnai tai vis tiek paprasčiau negu parašyti efektyvų nerekursinį problemos sprendimą.

## Šaltiniai
Adomas (reikšmės)

**Adomas** gali reikšti:
* Adomas ir Ieva – pagal Senojo Testamento Pradžios knygoje pateikiamą pasaulio kūrimo aprašymą bei Koraną buvo pirmoji žmonių pora ir visos žmonijos protėviai.
* Adomas (žurnalas) – iliustruotas žurnalas, 1991 - 1994 m. ėjęs Vilniuje.
* žmogaus vardas.
Holo efektas

**Holo efektas** – magnetiniame lauke esančiame laidininke, kuriuo teka elektros srovė, susidaręs potencialų skirtumas. Šis potencialų skirtumas susidaro tarp sienelių, lygiagrečių srovės tekėjimo krypčiai.

Šį reiškinį 1879 m. atrado Edvinas Holas.

## Fizikinis paaiškinimas

Eksperimentiškai buvo nustatyta, kad susidarantis potencialų skirtumas

U_H=R_H\frac{IB}{d}

kur

R_H\; – proporcingumo koeficientas (Holo konstanta)

I\; – laidininku tekančios srovės stipris

B\; – magnetinio lauko indukcija

d\; – laidininko storis

Elektros srovei tekant laidininku, esančiu magnetiniame lauke, ją sudarantys krūvininkai veikiami Lorenco jėga. Jeigu magnetinio lauko nebūtų, krūvininkai laidininku keliautų tiesia linija, tačiau Lorenco jėga nukreipia juos kurio nors laidininko krašto link. Dėl to krūvininkai pasislenka vieno krašto link ir šitaip laidininke susidaro netolygus krūvių pasiskirstymas. Viename iš kraštų elektronų yra daugiau negu kitame krašte, tad tarp priešingų laidininko kraštų susidaro potencialų skirtumas.

Didžiausias potencialų skirtumas būna tada, kai laidininkas į magnetinio lauko jėgų linijas atsisukęs statmenai. Jei laidininkas orientuotas lygiagrečiai magnetinio lauko jėgų linijoms, tai potencialų skirtumas nesusidaro (kaip būtų ir tuo atveju, jei magnetinio lauko nebūtų apskritai).

## Teorinis išvedimas

Didėjant potencialų skirtumui ateina toks laikas, kai krūvininkus nukreipianti Lorenco jėga F_L\; susilygina su jėga, kuria dėl Holo įtampos atsirandantis elektrinis laukas E_H\; veikia krūvininkus. Tada sistema pereina į pusiausvyros būseną:

\begin{align}
qE_H&=qv_dB\\
E_H&=v_dB\\
U_H&=v_dBl\\
U_H&=\frac{1}{qn}\cdot\frac{IB}{d}\end{align}

Šis teorinis Holo efekto išvedimas, besiremiantis mikroskopiniu srovės stiprio apibrėžimu ir faktu, kad laidininko plotas S=ld\;, atskleidžia, kad Holo konstanta

R_H=\frac{1}{qn}

kur

q\; – vieno krūvininko krūvis

n\; – krūvininkų koncentracija

Pagal Holo konstantą galima nustatyti krūvininkų ženklą. Holo efektas taikomas holotronuose, elektrinių ir magnetinių dydžių davikliuose, skaičiavimo elementuose ir keitikliuose.
MPEG-4

**MPEG-4** – standartas, naudojamas skaitmeninių (garso, vaizdo ir multimedijos sistemų) duomenų glaudinimui. MPEG-4 suglaustas vaizdas dažniausiai perduodamas internetu arba įrašomas į kompaktinį diską. MPEG-4 pristatytas 1998 metais, šiame standarte yra daugelis MPEG-1, MPEG-2 ir kitų senesių standartų savybių, taip pat įvestas VRML palaikymas, objektiškai struktūrizuoti sudėtiniai failai, kitos savybės.

Lygiant su MPEG-2 patobulintas kodavimo efektyvumas.

## Apžvalga

mpeg televizijoje:
MPEG standarte duomenų spartos sumažinimas vykdomas informacijos pertekliaus pašalinimo pagrindu. Yra 3 TV signalo informacijos pertekliaus rūšys:
* laikinė - du vienas po kito einantys kadrai labai mažai skiriasi vienas nuo kito,
* erdvinė - didelę vaizdo dalį sudaro vienodo intensyvumo vienodai nuspalvinti plotai,
* amplitudinė – akis nevienodai jautri šviesiems ir tamsiems vaizdo elementams.

Laikinis perteklius eliminuojamas perduodant ne vaizdo kadrą, o skirtumus nuo prieš tai buvusio kadro. Didžioji dalis vaizdo pasikeitimo gali būti interpretuojama kaip atskirų mažų vaizdo detalių vietos pasikeitimas kitame kadre. Suskaidžius vaizdą į atskirus vaizdo blokelius (16x16 pikselių) ir nustačius jų padėtį ankstesniame kadre, galima kiekvienam vaizdo blokeliui suteikti parametrus, nurodančius judesio kryptį ir pasikeitimo vietą – aprašyti judesio vektorium. Ryšio kanalu perduodamas tik judesio vektorius, nurodantis blokelio vietą ankstesniame ir esamame kadre.

Šiame etape dvimatės diskretinės kosinuso transformacijos DCT (Diskrete Cosine Transform) pagalba eliminuojamas erdvinis perteklius, t. y. signalas su informacija apie blokelių vietos pasikeitimą transformuojamas iš erdvinės į dažninę sritį. DCT transformuoja vaizdo kadrą iš fiksuoto blokelių kiekio į koeficientų kiekį, o vėliau koduojant šiuos koeficientus reikia palyginus nedidelio bitų kiekio.

Sekančiame signalo kodavimo etape atliekamas gautų koeficientų adaptyvus kodavimas. Kiekvieno blokelio koeficientų rinkinys yra traktuojamas kaip vektorius ir kvantavimo procedūra yra vykdoma visam blokeliui (vektorinis kvantavimas). Taip koduojant sutankinimo rodiklis yra labai artimas teorinei informacijos suspaudimo ribai pagal Šenoną.

Signalo amplitudinis perteklius eliminuojamas kodavimo etape prieš paduodant signalą į ryšio kanalą. Vaizdo kadruose judesio vektoriaus reikšmės yra su skirtingo - mis pasirodymo tikimybėmis, todėl galima naudoti statistinį kodavimą su kintamu kodinio žodžio ilgiu. Trumpiausi kodiniai žodžiai priskiriami prie didž. tikimybės įvykių.

## Šaltiniai
Ido

**Ido** – dirbtinė kalba, kurią iš esperanto kalbos XX amžiaus pradžioje sukūrė Louis de Beaufront. Faktiškai tai yra pertvarkyta ir supaprastinta esperanto kalba.

1907 m. spalio mėnesį šią kalbą tarptautinis mokslininkų ir lingvistų komitetas išrinko kaip geriausią iš įvairių senų ir naujų universalios kalbos variantų. Ši kalba buvo plačiai aptarinėjama tarp 1908 ir 1914 m. leistame specialiame leidinyje *Progreso*.

## Nuorodos
* 
* Tarptautinė IDO kalba, - bendras aprašymas
* http://ido.li
* http://io.wiktionary.org
Adomas ir Ieva

**Adomas ir Ieva** – pagal Senojo Testamento Pradžios knygoje pateikiamą pasaulio kūrimo aprašymą bei Koraną buvo pirmoji žmonių pora ir visos žmonijos protėviai. Hebrajų ir arabų kalbomis Adomas (*Adam*) reiškia „žmogus“, o Ieva (*Havva*) – „gyvybės davėja“. Pastebėtina, kad šumerų mitologijoje randama analogijų apie kūrimą iš šonkaulio, jų kalboje *tai* reiškė ne tik „teikti gyvybę“, bet ir „šonkaulis“.

Adomą (šis žodis reiškia „žmogų“ ir turi tą pačią šaknį, kaip ir „žemė“) Dievas sukuria iš žemės dulkių. Bet Pradžios knyga pateikia du pasakojimus, kaip Dievas kūrė žmogų. Pagal pirmąjį pasakojimą Ieva, Adomo moteris, buvo sukurta drauge su Adomu. Pagal antrąjį – vėliau iš miegančio Adomo šonkaulio. Šonkaulis, kaip sąvoka, gali būti blogas vertimas, nes hebrajų kalba verčiama dvejopai ir kaip „šonkaulis“, ir kaip „pusė“. Remiantis tuo, atsirado Adomo, kaip dvilytės būtybės (*androgyno*) sąvoka Kabaloje, personifikuojanti visą Žmoniją (Adomas Kadmonas). Palyginama su hinduizmo pirmapradžiu Manu.

Judaizme, islame, bahajų tikėjime ir mandaizme Adomas laikomas pranašu.

## Šaltiniai
Vilhelmas II

**Vilhelmas II** (**Frydrichas Vilhelmas Viktoras Albertas** (1859 m. sausio 27 d. Potsdame – 1941 m. birželio 4 d. Dorno pilyje prie Utrechto, Nyderlandai) – 1888–1918 m. paskutinysis Vokiečių imperatorius ir Prūsijos karalius. Jo valdymo laikotarpis istorikų dažnai vadinamas „Vilhelmo era“.

## Biografija

Vilhelmas II, kilęs iš Hohencolernų dinastijos, buvo vyriausias 99 dienas valdžiusio Frydricho III ir Didžiosios Britanijos ir Airijos princesės Viktorijos sūnus. Turėjo keturias seseris ir tris brolius, iš kurių du mirė vaikystėje. 
## Šeima
1881 m. vedė Šlėzvigo-Holšteino-Sonderburgo-Augustenburgo princesę Augustę Viktoriją, su kuria susilaukė septynių vaikų. Pirmajai žmonai mirus, 1922 m. vedė antrą sykį Šionaicho-Karolato princesę Herminą.

## Valdymo bruožai

Mirus tėvui, 1888 m. birželio 15 d., būdamas 29 metų amžiaus, Vilhelmas II tapo Prūsijos karaliumi ir Vokiečių imperatoriumi. Buvo kupinas ambicijų ir stokojo pusiausvyros, tikėjo savo, kaip valdovo „iš Dievo malonės“ paskirtimi. Dėl naujojo valdovo ambicijų nesuderinamumo su senyvo kanclerio Oto fon Bismarko atkaklumu kovojant su socialistais bei užsienio politikos orientacijos į Rusiją, Bismarckui buvo pasiūlyta pasitraukti ir 1890 m. kovo 20 d. jis atsistatydino. Toliau iki Pirmojo pasaulinio karo vyriausybė buvo keičiama keturis kartus, tačiau Vilhelmo II mėginimas pačiam formuoti imperijos politiką turėjo fatališkų politinių bei diplomatinių padarinių, nes bendradarbius jis rinkosi ne tiek pagal politikos sugebėjimus, kiek pagal prisitaikėliškumą. Vilhelmas II sužlugdė vadinamąją „Bismarko sistemą“, nusigręždamas nuo Rusijos ir nesėkmingai bandydamas orientuoti Vokietijos užsienio politiką probritiška linkme. Prancūzija, pasinaudodama tuo, 1894 m. sudarė su Rusija gynybinį susitarimą, kuris tapo vėlesnės Antantės pagrindu.

Vilhelmo II laikais Vokietijoje itin sustiprėjo militarizmo propaganda. Didelės viltys buvo dedamos į naujai pradėtą kurti imperijos laivyną. Nors Vilhelmas II nesiekė didelio politinio konflikto Europoje, bet savo politinėmis manipuliacijomis galiausiai priartino Pirmąjį pasaulinį karą. Per karą jis visiškai nusišalino nuo vadovavimo, kaip vyriausias Vokietijos karinių pajėgų vadas nekontroliavo situacijos fronte, palikdamas visą vadovavimą generolų rankose. 1918 m. lapkričio 9 d. Vokietijoje kilus revoliucijai, atsisakė sosto. Paskutiniuosius gyvenimo dešimtmečius praleido tremtyje Nyderlanduose.

## Nuorodos
Algirdas Kaušpėdas

**Algirdas Kaušpėdas** (g. 1953 m. rugpjūčio 12 d. Vilniuje) – architektas, buvęs grupės „Antis“ lyderis ir dainininkas, dabar grupės „KAnDIs“ narys, vienas Lietuvos Sąjūdžio iniciatorių.

## Biografija
Tėvas – Vytautas Kaušpėdas taip pat architektas, kilęs iš Paandrioniškio, Anykščių raj.

1960–1971 m. mokėsi Vilniaus 23-iojoje vidurinėje mokykloje, 1968–1971 m. Vilniaus vaikų dailės mokykloje. 1971–1976 m. studijavo VISI Architektūros fakultete.

1976–1984 m. Kauno Miestų statybos projektavimo instituto architektas, 1984–1990 m. Kauno architektų sąjungos atsakingasis sekretorius. 1990–1992 m. LTV direktorius.

Nuo 1993 m. UAB „Jungtinės pajėgos“ direktorius. Pastatė gyvenamųjų namų Lietuvoje, Vokietijoje, Danijoje, Norvegijoje. Sukūrė kartotinių gyvenamųjų namų projektų pardavimo sistemą „Jungtinių pajėgų namai“. Išleido keletą kartotinių gyvenamųjų namų projektų katalogų. Įkūrė modulinių namų projektavimo ir statybos įmonę UAB „JP Haus“.

1988–1990 m. aktyviai dalyvavo Lietuvos Persitvarkymo Sąjūdžio veikloje. Iniciatyvinės grupės narys, Sąjūdžio tarybos narys, Kauno iniciatyvinės grupės narys, tarybos narys. Dalyvavo Rolando Pakso rinkiminėje kampanijoje, 2004 m. rėmė kandidatą į prezidentus Petrą Auštrevičių.

Pirmoje santuokoje su Audrone Kaušpėdiene  susilaukė dviejų dukrų: Monikos (g. 1979) ir Algės (1987–2012). Dabartinė žmona architektė Vilija Kaušpėdienė (Ulozaitė).

## Kūryba
Sukūrė kelias roko grupes, iš kurių žymiausia – „Antis“ (1985–1990 m., atnaujino veiklą 2007 m.). Daugumos tekstų ir kai kurių kūrinių muzikos autorius. Išleido plokšteles „Antis“ (1987 m.), „Anties dovanėlė“, „Ančių dainos“ (2007 m.), „Zuikis Pleibojus“ (2009 m.), „Baisiai džiugu!“ (2013 m.). Sukurtas videofilmas „Kažkas atsitiko“ (1987 m.), „Gyva antis“ (2005 m.), koncertiniai DVD „Rugpjūčio 33“ (2008 m.), „2xANTIS“ (2013 m.) ir „Zombiai atrida atidunda!“ (2015 m.), muzikinė utopija „Zuikis Pleibojus“ (2009 m.). Koncertavo Lietuvoje ir užsienyje – Rusijoje, Vokietijoje, Prancūzijoje, Italijoje, Austrijoje, JAV.

2011 m. Algirdas Kaušpėdas su roko grupe aktyviai prisijungė prie *varškės revoliucijos* memo – dalyvavo prijaučiančiųjų susibūrime, sukūrė eilėraštį apie grūdėtą varškę. Grupė „Antis“ savo koncertinę veiklą nutraukė 2016 m. vasarą, po atsisveikinimo koncertų Trakų ir Raudondvario pilyse.

2018 m. kartu su Viktoru Diawara įkūrė muzikos grupę „KAnDIs“ ir 2019 m. išleido albumą „Už poliarinio rato“.

## Įvertinimas
2012 m. A. Kaušpėdui suteiktas Vilniaus miesto garbės piliečio vardas už jo veiklą Sąjūdžio laikais ir patriotizmo skatinimą tarp jaunimo. Jis tapo dešimtuoju šio miesto garbės piliečiu.

2014 m. A. Kaušpėdui ir grupei „Antis“ įteiktas 2013 m. Muzikos asociacijos metų apdovanojimas už nuopelnus lietuviškai muzikai, taip pat metų roko grupės apdovanojimas.

## Bibliografija
* Antiška. – Vilnius: Tyto alba, 2013. ISBN 9789986169710
* Gyveno kartą bičas ir kaimynas. – Vilnius: Tyto alba, 2019. ISBN 9786094664328
* Koplyčia. – Vilnius: Lapas, 2025. ISBN 978-609-496-017-8  

## Išnašos
Tezauras

**Tezauras** ( 'lobynas, vertybių saugykla') – bendrasis arba kurios nors srities žodynas, nurodantis prasminius žodžių ryšius.

Įvestas į vartoseną XIX amžiuje, naujosios lotynų kalbos žodis *thesaurus* reiškia 'lobis', o dažniau vartojama prasmė – 'panašios arba susijusios reikšmės žodžių sąrašas'.

Pavyzdžiai
* Specializuotos srities žargonų knyga (žodynas);

Pirmasis šio žanro pavyzdys, *[[Rože tezauras]]* (), buvo išleistas 1852-aisiais, nors Peteris Rožė (angl *[[:en:Peter Roget]]*) jį sudarė žymiai anksčiau – 1805 m. Įrašai šiame tezaure išdėstyti abėcėliškai ir yra geras šaltinis rašytojams.

## Pavyzdžiai
* Eurovoc.
* Wiktionary.
* *Thesaurus of English Words & Phrases* (ed. P. Roget); ISBN 0-06-272037-6, see: Roget's Thesaurus.
* *Webster’s New World Thesaurus* (ed. C. Laird); ISBN 0-671-51983-2
* *Oxford American Desk Thesaurus* (ed. C. Lindberg); ISBN 0-19-512674-2
* *Random House Word Menu* by Stephen Glazier; ISBN 0-679-40030-3, an unusual blend of thesaurus, dictionary, and glossary.

### Specializuoti

* *Evaluation Thesaurus* (by. M. Scriven); ISBN 0-8039-4364-4
* *Great Song Thesaurus* (by R. Lax & F. Smith); ISBN 0-19-505408-3
* *Thesaurus of Psychological Index Terms* (APA); ISBN 1-55798-775-0
* *Clinician’s Thesaurus*, (by E. Zuckerman); ISBN 1-57230-569-X
* Art and Architecture Thesaurus, (Getty Institute)

## Nuorodos

* University of Utrecht ''Thesaurus Musicarum Italicarum'' 
* Lexico, Inc.'s Thesaurus.com
* Cyc (Cycorp, Inc.) Knowledge Base
* WordNet
* Specializuotas tezauras (Sinonimų žodynas)
* Aiksaurus
* Tavo Tezauras  (Your Thesaurus)
* Frazių ieškiklis
* eLook Tezauras
* WordWeb Online žodynas – tezauras
* Vizualinis tezauras
* Meno ir architektūros tezauras  (Art and Architecture Thesaurus)
* Kanados artefaktai  (Artefacts Canada)
* Free Online Dictionary  Turintis virš 170,000 terminų ir apibrėžimų, lengvas vartoti, kiekvienam terminaui pateikti susiję žodžiai.

## Taip pat skaitykite
* Žodynas
Šunobeliniai

**Šunobeliniai**, arba **šaltekšniniai** (*Rhamnaceae*) – magnolijūnų (*Magnoliophyta*) šeima, kuriai priklauso dažnai spygliuoti nedideli medžiai. Lapai ištisiniai, jų pažastyse yra smulkūs žalsvi žiedai. Žiedai sukrauti raceminiuose arba ciminiuose žiedynuose. Vaisius – kaulavaisis, uoga arba sausasis.

## Skirstymas

Šeimoje 50 genčių ir apie 900 rūšių, paplitusių visame pasaulyje, daugiausia tropinėje ir subtropinėje zonose.

Lietuvoje auga šių genčių augalai:
* Paprastasis šaltekšnis (*Frangula alnus*)
* Ceanotas (*Ceanothus*)
* Šunobelė (*Rhamnus*)

Kai kurios kitos gentys:

* *[[Ampelozizyphus]]*
* *[[Adolphia]]*
* *[[Colletia]]*
* *[[Discaria]]*
* *[[Gouania]]*
* *[[Helinus]]*
* Hovenija (*Hovenia*)
* Dyglerškis (*Paliurus*)
* Zizifas (*Ziziphus*)
* *[[Phylica]]*
* *[[Cryptandra]]*
* *[[Pomaderris]]*
* *[[Spyridium]]*
* *[[Auerodendron]]*
* Spirenis (*Berchemia*)
* *[[Berchemiella]]*
* *[[Condalia]]*
* *[[Reynosia]]*
* *[[Rhamnella]]*
* *[[Sageretia]]*
* *[[Smythea]]*
* *[[Ventilago]]*
* *[[Alphitonia]]*
* *[[Colubrina]]*
* *[[Lasiodiscus]]*
Santaliniai

**Santaliniai** (*Santalaceae*) – magnolijūnų (*Magnoliophyta*) šeima, kuriai priklauso daugumoje parazitiniai arba pusiau parazitiniai augalai. Jie leidžia čiuptuvus į bet kurių kitų aplink augančių augalų šaknis. Lapai išsidėstę pražangiai arba priešiškai, kartais jie žvynų pavidalo. Žiedai smulkūs, iš 5 dalių. Vaisius platina skruzdėlės.

## Klasifikacija

Šeimoje yra apie 400 rūšių. Labai daug rūšių auga tropikuose ir vidutinio klimato juostoje. Lietuvoje auga viena **linlapio** (*Thesium*) gentis su dviem rūšimis:
* Plikažiedis linlapis (*Thesium ebracteatum*)
* Melsvasis linlapis (*Thesium linophyllon*)

Kitos gentys:
* Antžargis (*Arceuthobium*)
* *[[Exocarpos]]*
* *[[Geocaulon]]*
* *[[Ginalloa]]*
* *[[Leptomeria]]*
* Ozyris (*Osyris*)
* Amalenis (*Phoradendron*)
* Santalas (*Santalum*)
* Linlapis (*Thesium*)
* Amalas (*Viscum*)
* ir kt.
Paieška į plotį

**Paieška į plotį** (, ) – paieškos grafe arba grafo apėjimo būdas, kai  pasirinkus pradinę viršūnę pirmiausia yra aplankomos visos jos kaimynės (t. y., viršūnės, sujungtos grafo briaunomis su pradine viršūne), po to kaimynių kaimynės ir t. t., kol randamas ieškomas tikslas arba kol yra apeinamos visos grafo viršūnės ir briaunos.

## Algoritmas

Paieška į plotį gali būti realizuojama naudojant eilę. Tokiu atveju iš pradžių į eilę įtraukiama pasirinkta viršūnė, nuo kurios vykdoma paieška. Po to kiekviename žingsnyje iš eilės imama viršūnė ir į eilę dedamos jai gretimos neaplankytos viršūnės. Tai kartojama, kol eilė lieka tuščia.

Pseudokodu, paremtu Pascal programavimo kalba, tai užrašoma taip:


```pascal
TrauktiĮEilę(Eilė, PradinėViršūnė);
PažymėtiKaipAplankytą(PradinėViršūnė); // pažymi aplankytą viršūnę
while (NeTuščia(Eilė)) do
begin
	w := ImtiIšEilės(Eilė); // Nuskaitomas ir išmetamas pirmas eilės elementas
	for u := visoms neaplankytoms viršūnėms, gretimoms w do
	begin
		PažymėtiKaipAplankytą(u);
		TrauktiĮEilę(Eilė, u);
	end
end
```


## Taikymai

Paieška į plotį galima rasti trumpiausius kelius nuo pasirinktos viršūnės nesvoriniame grafe.

## Išnašos

## Nuorodos